CELEX: 62021TN0526
Language: el
Date: 2021-08-27 00:00:00
Title: Υπόθεση T-526/21: Προσφυγή της 27ης Αυγούστου 2021 — Gutseriev κατά Συμβουλίου

18.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/27
            
         
      Προσφυγή της 27ης Αυγούστου 2021 — Gutseriev κατά Συμβουλίου
      (Υπόθεση T-526/21)
      (2021/C 422/36)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Mikail Safarbekovich Gutseriev (Μόσχα, Ρωσία) (εκπρόσωποι: B. Kennelly, QC, J. Pobjoy, Barrister, και D. Anderson, δικηγόρος)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει i) την εκτελεστική απόφαση (ΚΕΠΠΑ) 2021/1002 του Συμβουλίου, της 21ης Ιουνίου 2021, για την εφαρμογή της απόφασης 2012/642/ΚΕΠΠΑ σχετικά με περιοριστικά μέτρα εν όψει της κατάστασης στη Λευκορωσία (ΕΕ 2021, L 219 I, σ. 70), και ii) τον εκτελεστικό κανονισμό (ΕΕ) 2021/997 του Συμβουλίου, της 21ης Ιουνίου 2021, για την εφαρμογή του άρθρου 8α παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία (ΕΕ 2021, L 219 I, σ. 3), κατά το μέρος που αφορούν τον προσφεύγοντα (στο εξής: προσβαλλόμενες πράξεις)·
               
            
                  —
               
               
                  να κρίνει ότι το άρθρο 4, παράγραφος 1, της αποφάσεως 2012/642/ΚΕΠΠΑ του Συμβουλίου, της 15ης Οκτωβρίου 2012, όπως τροποποιήθηκε, και το άρθρο 2, παράγραφος 5, του κανονισμού (ΕΚ) 765/2006 του Συμβουλίου, της 18ης Μαΐου 2006, όπως τροποποιήθηκε, δεν έχουν εφαρμογή ως προς τον προσφεύγοντα καθότι παράνομα, και συνακόλουθα να ακυρώσει, κατά το μέρος που αφορούν τον προσφεύγοντα, τις προσβαλλόμενες πράξεις.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ότι το Συμβούλιο υπέπεσε σε πρόδηλο σφάλμα εκτιμήσεως καθόσον έκρινε ότι πληρούνταν το κριτήριο για την καταχώριση του προσφεύγοντος στους καταλόγους που αφορούν τα προσβαλλόμενα μέτρα.
               
            
                  2.
               
               
                  Με τον δεύτερο λόγο ακυρώσεως προβάλλεται ότι το Συμβούλιο προσέβαλε θεμελιώδη δικαιώματα του προσφεύγοντος, μεταξύ άλλων το δικαίωμα στην ιδιωτική ζωή, τα δικαιώματα άμυνας, το δικαίωμα ιδιοκτησίας και την επιχειρηματική του ελευθερία.
               
            
                  3.
               
               
                  Με τον τρίτο λόγο ακυρώσεως προβάλλεται ότι το κριτήριο του άρθρου 4, παράγραφος 1, της αποφάσεως 2012/642 του Συμβουλίου και του άρθρου 2, παράγραφος 5, του κανονισμού 765/2006 του Συμβουλίου, που εφαρμόζεται για τον προσδιορισμό των οικείων προσώπων και οντοτήτων, είναι παράνομο εάν ερμηνευθεί υπό την έννοια ότι περιλαμβάνει οποιασδήποτε μορφής στήριξη ή οποιουδήποτε είδους όφελος.